Son en See | Resensies
Nevah T - Sep 2021
Very relaxing and beautiful view.
Anthonie F - Sep 2021
Beste uitsig en heerlike plek.
Die beste kuier by die see saam met my gesin. Dit was heerlik.
As jy moeg is sal Vleesbaai jou laat ontspan, die see doen dit vir 'n mens. Seevakansie bly die beste en is goed vir die siel.
Peter L - Mrt 2021
Aangename, rustige verblyf met pragtige see-uitsig.
Woonstel was ruim en silwerskoon, en dis uitstekend toegerus met alles wat nodig is vir selfsorgverblyf, insluitende twee braaiplekke. Die gasvrou is vriendelik maar respekteer gaste se privaatheid, iets wat ons altyd waardeer. 'n Pragtige, onbelemmerde uitsig oor Vleesbaai se strand en die see, al met die kus langs verby Boggomsbaai en Danabaai tot Mosselbaai se punt het vergoed vir die Suidooster wat 'n paar dae gewaai het. 'n Mens kan heeldag sit en dit vanaf die balkon en vanuit die sitkamer en slaapkamer, wat groot uitkyk-vensters het. Dis ook baie naby aan Fransmanshoek se natuurskoon. Ons sal graag weer daar kuier.
Rudolf T - Des 2020
Son en See is netjies, ruim, goed toegerus en is goeie waarde vir geld. Uitsonderlike uitsig. Die uitsig oor Vleesbaai vanaf die sitkamer, stoep en slaapkamer is werklik besonders. Ons het die tyd daar baie geniet en kan Son en See definitief aanbeveel. Susan baie dankie vir jou gasvryheid!
Martiens V - Des 2020
Baie lekker gekuier in die rustige dorpie.
Johanna N - Okt 2020
Ons het heerlik gekuier by Son en See. Bart en Susan is opreg gasvry.
Ons het dit baie geniet by Son en See. Bart en Susan is opreg gasvry en het ons dadelik laat tuis voel. Die woonstel is baie netjies en skoon, en daar is alles wat 'n mens moontlik kan nodig kry. Die uitsig is fantasties en ons het ure op die stoep deurgebring en die see ingeneem. Ons gaan vir seker weer terug. Vleesbaai is 'n pragtige plek met netjiese staproetes.
Son en See's terugvoer
Baie dankie vir so 'n wonderlike resensie!
Jaco S - Aug 2019
Heerlik, huislik en warm - baie dankie!
Ons het heerlik gebly! Bart en Susan is wonderlik en die eenheid was baie netjies, skoon en gemaklik.
Christo S - Aug 2019
Fantasties. Mooi uitsig. Gasvrou Susan baie behulpsaam en vriendelik.
Die woonstel is lekker ruim en baie goed ingerig. Daar is alles wat jy benodig en nog meer. Die feit dat my yarkie kon saamgaan was 'n bonus. Ek sal volgende keer net langer as 'n naweek wil bly. Ook die eerste keer dat ek so lekker op 'n vreemde bed slaap. Susan was baie behulpsaam en 'n baie vriendelike mens.
Goeie dag Jc,
Baie dankie vir wonderlike review en ook vir die netjiese plek wat julle ons gelos het.
Altyd lekker om sulke vriendelike mense te ontvang!
Anette M - Jun 2019
Die see wat jy sien en hoor en Bart se behulpsaamheid is groot!
Dit was regtig lekker. Ruim verblyf en genoeg gemaklike slaapplek vir almal. Bart is fantasties as gasheer en so baie behulpsaam met alle inligting. Dit was onvergeetlik en dit was moeilik om daar weg te ry huis toe!
Gerda S - Jan 2019
Volledig toegerus en baie ruim vertrekke, baie skoon en netjies en met die mooiste, mooiste see-uitsig.
Die woonstel is heerlik ruim, volledig toegerus en regtig baie skoon en netjies. Die see-uitsig vanaf die stoep is pragtig en die omgewing baie mooi, stil en rustig. Susan en Bart, baie dankie vir julle vriendelikheid en gasvryheid, julle kan voorwaar trots wees op die verblyf wat julle bied. Ons sal julle plek sonder om 'n oomblik te twyfel aanbeveel. Doen so voort en seënwense.
Baie dankie Gerda vir jou wonderlike resensie! Waardeer dit vreeslik baie en is bly dat julle dit geniet het by Son en See en Vleesbaai. Kom gerus weer!
Vriendelike Vleesbaai groete.
Was baie lekker gewees. Vriendelike mense, ons het Vleesbaai baie geniet. Lekker gestap, regtig lekker ontspan en die natuur is beeldskoon. Die uitsig vanaf die dek is prentjiemooi.
Elana D - Jul 2018
Heerlik, rustig en ontspannend, net wat ons nodig gehad het.
Netjiese, lieflike, sonnige woonstel met pragtige see-uitsig, die braaiplek reg by die kombuis is 'n treffer. Gasvryheid is uit die boonste rakke. Die erf is omhein en veilig, veral as u soos ons twee klein woelwaters het. Dae wat die weer onguur was, was daar televisie om die kinders besig te hou, en boeke om volwassenes besig te hou. Die boek oor die geskiedenis van Vleesbaai, is hoogs aanbeveelbaar. Strand toe en terug, heerlike oefening.
Baie, baie dankie vir so 'n wonderlike resensie! Ons waardeer dit baie.
Pragtige woonstel, met lieflike see-uitsig. Bart en Susan is gasvrye mense, sal enige tyd weer daar tuisgaan. Sal Son en See enige tyd aanbeveel. As jy moeg en afgemat voel, gaan rus en ontspan by Son en See. Vleesbaai is 'n wonderlike, rustige omgewing.
Cliden M - Des 2017
Die pragtige see-uitsig is perfek vir 'n blaaskansie! Huis het alles wat jy nodig het. Dankie Bart, jou gasvryheid ken geen perke.
Dit was baie lekker en het die mooiste uitsig. Sal vir seker weer daar 'n draai wil gaan maak.
Anneri J - Aug 2017
Baie lekker gebly en stunning uitsig!
Dit is 'n baie lekker plek om te bly vir 'n vakansie. Die uitsig is absoluut asemrowend. Ons is baie vriendelik ontvang en het geen klagtes van die plek nie.
Melanie H - Jul 2017
Baie lekker gekuier by Bart en Susan. Volledig toegeruste woonstel, pragtige uitsig oor see, rustig en stil area, skoon en netjiese wooneenheid. Beslis aanbeveel vir diegene wat op soek is na rustigheid. Baie dankie weereens aan Susan en Bart, was voorwaar 'n belewenis.
Baie, baie dankie vir wonderlike resensie Malanie! Dit was 'n plesier om julle hier te hê! Kom kuier gerus weer.
Marna N - Jul 2017
Onvergeetlike vakansie! Pragtige uitsig. Min seeplekke het noordelike son - ten spyte van bietjie wind, was dit heerlike weer in Mei!
Sal Son en See enige tyd aanbeveel. Bart en Susan was baie vriendelik en behulpsaam.
Dawid V - Nov 2016
Lekker gerus en stoom afgeblaas, alles wat ons nodig gehad het was daar.
Mooi uitsig vanuit die hele huis.
Plek is baie netjies en goed toegerus.
Styntjie C - Jun 2015
A serene getaway from a hectic life. The sound of the ocean was a wonderful destressing remedy.
A safe, easy to find place with all the facilities you might need. The owners made us feel very welcome and even advised on places to visit. A beautiful spacious sea viewing apartment. Highly recommended.
Was netjies en skoon en alles wat ons nodig gehad het in die woonstel was beskikbaar.
Lourens M - Jan 2015
Dit was een woord: Asemrowend! Alles was net wonderlik en uiters lekker. Sal definitief weer daarheen gaan. Ons het ook die geleentheid gekry om 'n dolfyn te red en dit het hierdie vakansie baie spesiaal gemaak. Vleesbaai is 'n droom-bestemming.
Alwyn M - Okt 2014
Neels D - Apr 2014
Mathys S - Apr 2014
Besonder goed ingerig - het regtig na niks gesoek nie. Bart en Susan was baie deeglik en vriendelik. Sal baie graag weer wil gaan en die keer vir langer.